ایستانبوللولار یارین گئچیریله‌جک سئچیم ایله، ۵ ایل بویونجا فعالیت گؤستره‌جک بؤیوک‌شهر بلدیه باشقانینی سئچه‌جک.
سئچیم‌ده عدالت و قالخینما پارتیسی ایله میللیت‌چی حرکت پارتیسینین (جمهور اتفاقی) نامیزدی بینعلی ییلدیریم، جمهوریت خالق پارتیسی ایله اییی پارتینین (میلت اتفاقی) آدایی اکرم ایمام‌اوغلو، سعادت پارتیسینین نامیزدی نجدت گؤکچینار ایله وطن پارتیسینین نامیزدی مصطفی ایلک‌ار یۆجل یاریشاجاق.
ایستانبولون ۳۹ ائلچه‌سینده ۱۰ میلیون ۵۶۰ مین ۹۶۳ نفر سس وئره‌جک.
۳۱ مارس سئچیملرین‌ده‌کی صاندیق سئچیجی لیسته‌لری، یئنی بیر گۆنجللمه اولمادان، بو سئچیم‌ده ده ایستیفاده ائدیله‌جک. بو سئچیم یئنیلمه سئچیم اولدوغو اوچون بو پروسه‌ده ۱۸ یاشینی دولدورانلار و عسگرلیکدن گلنلر سس وئره‌ممه‌یه‌جک.
۳۱ مارس‌دا گئچیریله‌ن محلی سئچیملرین آردین‌دان یوکسک سئچیم قورولو، آک پارتینین اعتراضی اوزرینه ۶ میده ایستانبول شهرینین بلدیه باشقانی سئچیمنین یئنیلنمه‌سینه قرار وئرمیشدی.
